cyanic-selkie/wikianc huggingface dataset:
Francisco Rodríguez Pastoriza
Francisco Rodríguez Pastoriza, nado en Bueu o 8 de febreiro de 1950, é un profesor e xornalista galego que desenvolveu a súa actividade en Madrid.
Traxectoria
Licenciado en Ciencias da Información (1983) na Universidade Complutense de Madrid e doutor na mesma universidade (1995) coa tese “Últimas tendencias en la Información audiovisual. La realidad, entre el espectáculo, el morbo y la ficción”. Entre 1987 e 2007 foi profesor de diversas materias na Universidade Complutense e na San Pablo CEU. En 2017 estaba xubilado.
José Folla Yordi
Traxectoria
Procurador dos tribunais, foi concelleiro e alcalde da Coruña (1910-1913). Durante o seu mandato tivo lugar a anexión do veciño concello de Oza, pasando Coruña dos 7,85 km cadrados de entón á superficie actual. Tamén se desenvolveron as primeiras normas de tráfico para vehículos de motor. Posteriormente ao seu paso pola alcaldía foi tesoureiro de Facenda.
The Constitution of Man
O libro foi un éxito de vendas internacional; entre 1828 e 1900 vendéronse 350.000 exemplares. O libro exerceu unha enorme influencia entre as persoas educadas e de mente científica nas décadas de 1830 e 1840. Probablemente foi o libro que mellor axudou a diseminar o progresivismo naturalista nos países de fala inglesa. En 1844, a mesma audiencia recibiu encantada o libro pouco ortodoxo do frenólogo de Edimburgo Robert Chambers (publicado anonimamente) titulado Vestiges of the Natural History of Creation (Vestixios da Historia Natural da Creación), de contido evolutivo. Estes dous libros prepararon á xente para o libro de Charles Darwin A orixe das especies de 1859.
Nicolás María del Río
Nicolás María del Río, finado na Coruña o 14 de setembro de 1892, foi un empresario e político galego.
Asemblea Lexislativa (Francia)
Composición
A Asemblea Lexislativa tivo que enfrontarse ás dificultades económicas e financeiras e á axitación relixiosa e contrarrevolucionaria encirrada polo clero refractario.
Metro de Granada
alt=|miniatura|280x280px|Sección de superficie do Metro de Granada. O Metro de Granada, oficialmente Metropolitano de Granada, é un sistema de metro lixeiro que dá servizo a área metropolitana de Granada. Consta dunha única liña que cruza a cidade e esténdese aos municipios de Albolote, Maracena e Armilla. Está xestionado pola sociedade mixta público-privada Metro de Granada, S.A., e conta con tramos tanto en superficie como subterráneos.
Construción
As obras iniciáronse no outono de 2006 e terán unha duración de 30 meses. O orzamento inicial é de 360 millóns de euros (17% dos concellos e 83% da Xunta de Andalucía).
Houbo un gran debate acerca da creación dun metro suburbano ou en superficie. Mentres que o Concello da capital defendía un metro subterráneo a Xunta optaba por un transporte ao aire libre. foi a liña 1 a que provocou os principais enfrontamentos entre os organismos administrativos, ata que en xaneiro de 2005 alcanzouse un trazado case definitivo. No Zaidin acometerase o soterramento do trafico rodado para evitar a concorrencia co metro lixeiro.
Inauguración
O 21 de setembro de 2017 o sistema de metro quedou finalmente inaugurado nun acto ao que acudiron responsables de tódalas administracións involucradas. Durante o seu primeir día de servizo o metropolitano tivo unha boa acollida con 23.500 usuarios.
30 de xaneiro
Nacementos
miniatura|125px|Castelao.
Mortes
miniatura|100px|Mahatma Gandhi.
Faun
Música
Para expresa-lo seu propio vínculo coa Natureza a banda acuñou o termo "Pagan Folk", para nomea-lo estilo dos seus concertos. Aínda que o termo foi inicialmente usado para concertos electronicamente amplificados, agora é usado polos fans e a banda para defini-lo xénero da súa música. Unha cita de Oliver Pade revela outra posibilidade para ter escollido este termo: "Non sabiamos que clase de música estabamos a tocar, así que decidimos chamalo paganfolk" (Oliver dixo isto no anuncio dunha canción no 2004 no Summer Darkness en Utrecht, Países Baixos).
No seu álbum debut, Zaubersprüche, atópanse baladas de entre o período do Medievo tardío e o romanticismo. A instrumentación mantense enteiramente acústica, e non inclúe elementos nin ritmos electrónicos excepto nun só tema, de forma moi camuflada (arranxo de Niel Mitra). No seu segundo álbum, chamado Licht, destacan temas máis rítmicos e alegres coma "Andro", "Unda" e a canción dobre "Deva/Punagra". En Renaissance, aparecen con máis forza as melodías medievais, entre elas a súa interpretación de "Da Que Deus", unha das cantigas de Afonso X o Sabio, con algunhas variacións feitas polo grupo. Cómpre destacar que se trata de música sacra, a cal para o grupo é parte da súa investigación musical, tanto coma o é o paganismo. Posteriormente, en Totem aparecen temas máis tranquilos, pero non por iso menos ornamentados; destacan temas coma "2 Falken", moi electrónico, onde a voz de Pawelke e o violoncello dialoga cos arranxos e os efectos que Mitra engade, ou tamén cancións coma "Unicorne" ou "Tinta", onde os estudos coma mezzosoprano de Pawelke comezan a se notar, xunto coa arpa céltica de Oliver e os ventos de Fiona, os cales rouban a nosa atención no tema "Karuna". No seu álbum en vivo "FAUN & The Pagan Folk Festival" xunto a Sieben e In Gowan Ring crean un disco continuo, onde os tres proxectos musicais mesturan os seus talentos en temas de cada un. Con Rairda no álbum Eden traen temas máis bailables e animados, pero cunha traballada ornamentación e arranxos, en comparación con Licht. Destacan temas coma "Iduna", "Hymn to Pan", "Zeitgeist" e "Adam Lay Ybounden". Cómpre destacar que este disco, por primeira vez, trae letras en inglés, tanto moderno coma antigo, xunto a letras en idiomas nórdicos. Amais conta coa colaboración de artistas coma Mediæval Bæbes coma coro xunto a Fiona e Rairda en "Lupercalia", e Adam Hurst coma violonchelista en "Alba". Ademais o "booklet" foi deseñado con obras de Brian Froud, Kris Kuksi e Julia Jeffrey.
Teleférico do Porto de Barcelona
220px|miniatura|Torre Jaume I O Teleférico do Porto de Barcelona (en catalán: Telefèric del Port) é un transbordador aéreo da cidade de Barcelona. Une a zona de Miramar da montaña de Montjuïc coa torre Jaume I, situada xunto ao World Trade Center do Port Vell, e a torre Sant Sebastià, situada xunto á praia. Boa parte do percorrido, de 1.303 metros, realízase por enriba das augas do porto, sen grandes pendentes e co seu punto máis alto na torre Jaume I, na metade do percorrido.
Metrotrén Asturias
Historia
Esta segunda fase permaneceu paralizada desde a finalización da anterior, permanecendo o túnel construído durante todo ese tempo sen uso. A definición completa da segunda fase finalizou en 2009, estimándose o custo restante en 360 millóns de euros, cunha actuación ao longo de 7 km entre o Humedal e Cabueñes. O desenvolvemento desta segunda parte iniciouse en 2011 mediante financiamento público-privado, e comporta o desvío provisional das liñas de FEVE desde a estación do Humedal á estación provisional de Sanz Crespo, que foi iniciado en febreiro de 2011. Este tramo terá vías de dobre vía para poder ser utilizado tanto por trens de Renfe Operadora como de FEVE.
O proxecto tamén se compón de melloras noutras estacións ferroviarias de Asturias, como as situadas en Avilés.
Emirato de Abu Zabi
dereita|miniatura|200px dereita|miniatura|200px
Han Fei
Os seus escritos foron de grande influencia no que logo foi o primeiro emperador da China, Qin Shi Huang. Trala temperá desaparición da dinastía Qin, a filosofía de Han foi denigrada oficialmente pola subseguinte dinastía Han. A pesar desta marxinación na historia da China imperial, a súa teoría política continuou a influír enormemente nas dinastías posteriores, e o ideal confucianista de goberno sen leis nunca volveu ser considerado. O chanceler de Shu Han, Zhuge Liang, pediu ao emperador Liu Shan que lese o Han Feizi para aprender o xeito de gobernar.
Nome
Han Fei era o seu nome, mentres que -Zi (en 子, lit. "mestre") se engade ás veces aos nomes dos filósofos chineses como honorífico. O título Han Feizi tamén se emprega para denominar o libro escrito por el.
Emirato de Abu Zabi
Subdivisións
Abu Zabi está dividido en 3 Rexións:
Ricard Terré
Traxectoria
En 1959 trasládase a vivir a Galicia. Leva a cabo encargas fotográficas para a decoración de espazos públicos e industriais. A partir de 1968 deixa estas actividades e as exposicións durante un longo período de tempo.
Bonnie Blair
Traxectoria
Debutou nos Xogos Olímpicos en Saraxevo en 1984, rematando oitava nos 500 metros. Nese tempo adestraba tanto en distancia curta como longa. En 1986 gañou o campionato do mundo de distnaica curta. Volveu aos Xogos Olímpicos en 1988, gañando a medalla de ouro en 500 metros e o bronce en 1000 metros. En 1992 gañou outros dous ouros, igual que en 1994. Continuou a competir en 1995 no campionato do mundo de Milwaukee, retirándose en marzo dese ano.
Jacques Derrida
Lóxica da identidade
Esta lóxica de identidade deriva particularmente de Aristóteles e, en palabras de Bertrand Russell, comprende as seguintes características claves:
Asier Polo
Asier Polo, nado en Bilbao, é un violonchelista español. Ten realizado gravacións en selos como RTVE, Marco Polo, Claves e Naxos.
Carmen Montón
Traxectoria
O 7 de xuño de 2018 tomou posesión como ministra de Sanidade, Consumo e Benestar Social do goberno de Pedro Sánchez, despois de prosperar a moción de censura contra Mariano Rajoy. O 11 de setembro dese ano presentou a súa dimisión logo de coñecerse un posible plaxio no seu traballo de fin de mestrado, e foi substituída por María Luisa Carcedo.
Porto de Ceuta
thumb|300px|Vista do porto desde o [[monte Hacho.]] O porto de Ceuta é un porto comercial, de pasaxeiros e deportivo da cidade autónoma española de Ceuta, no norte de África. É un dos principais portos que conectan a beira sur do estreito de Xibraltar coa norte, xunto cos portos de Tánxer e Tánxer Med, e o único español, xunto co de Melilla, encravado na zona continental de África.
Jesús González Celeiro
Traxectoria
Instalado en Pantón, militou no PSOE. Logo do triunfo do Frente Popular en febreiro de 1936, foi nomeado alcalde de Pantón. Logo da sublevación do 18 de xullo de 1936 estivo fuxido. En 1939 foi detido e ingresou no cárcere de Lugo o 18 de xuño. Foi procesado na causa 630/39 acusado de rebelión, e a súa causa resultou con sobresemento provisional. Saíu da cadea o 27 de novembro. Foi sancionado por responsabilidades políticas.
Diamante
Estrutura
A dureza do diamante, vén dada grazas aos enlaces entre os átomos de carbono (un dos enlaces máis fortes en química) e a súa disposición tridimensional no espazo en forma de pirámide. Se nos fixamos ben (ver imaxe da esquerda) e poñemos calquera dos seus lados como base da pirámide, poderemos contar os átomos de carbono por capas tendo na primeira 1, na segunda 4 e na terceira 9. Nesta forte estrutura a distancia entre dous carbonos é de 0,15 nanómetros.
Metro de Santander
O proxecto do Metro de Santander atópase dentro do Plan de Mobilidade Sostible, foi presentado en novembro de 2006 e o seu período de desenvolvemento transcorrerá de 2007 a 2013. Este transporte unirá o centro da cidade con varios puntos da periferia e estará formado por metro e tranvía, contando en principio cunhas catro liñas. O futuro transporte metropolitano xa ten en funcionamento a liña 5: un funicular que salva o desnivel existente entre a rúa Río de la Pila e o campo de fútbol do Regimiento con paradas en Río de la Pila, rúa San Sebastián, Prado San Roque e Paseo do General Dávila. O funicular foi inaugurado o 11 de xullo de 2008 e o seu uso é gratuíto.
Lilí Álvarez
Traxectoria no tenis
En 1929, Álvarez fixo equipo coa xogadora neerlandesa Kornelia Bouman para gañar o título de dobres femininos en Roland Garros. O ano seguinte, Álvarez gañou o título individual no campionato de Roma, éxito que non repetiu ningunha tenista feminina española ata que 63 anos despois Conchita Martínez gañou o aberto de Italia en 1993. En inverno viaxou a Suramérica para gañar os torneos de Río de Xaneiro e Bos Aires. En 1931, sorprendeu o mundo do tenis xogando en Wimbledon cunha saia dividida en dúas partes deseñada especialmente por Elsa Schiaparelli que foi o precedente dos pantalóns curtos. Tras unha caída no seu rendemento decidiu retirarse en 1932, volvendo a reaparecer en 1937.
Proxenetismo
miniatura|dereita|Os proxenetas, de Vermeer. O proxenetismo, que chega ao galego do grego antigo, co significado "servir de intermediario", é o acto que consiste en obter beneficios económicos da prostitución doutra persoa.
Ruxios
Reino de Noricum
Son tempos de desintegración económica, administrativa e militar, logo da desaparición da autoridade imperial romana. San Severino auxilia a poboación ruxia e romana de Noricum, principalmente no río Danubio. Nun evento distinguido, a poboación romana de Noricum móvese cara á cidade independente de Lauriacum para escapar dos impostos e imposicións do rei ruxio Feleteo. Este, temendo que esta poboación se xunte cos alamáns e outros pobos da fronteira, e desexando a reanudación dos tributos desa poboación, móvese cara a Lauriacum coa intención de forzalos a que vaian cara a cidades controladas polo reino. San Severino intervén e convence a Feleteo para permitir a volta dos romanos cara ás súas propias cidades. Establécese unha alianza entre Feleteo e San Severino.
Ɩ
dereita|180px O iota latino é unha letra suplementaria do alfabeto latino. Está baseada na letra grega iota.
Comisión para a Verdade e a Reconciliación (Suráfrica)
Creación e fundamentos
A Comisión fundamentouse na Lei para a Promoción da Unidade Nacional e a Reconciliación, sancionada en 1995. Foi encabezada polo arcebispo Desmond Tutu quen estabeleceu como lema da mesma : "Sen perdón non hai futuro, pero sen confesión non pode haber perdón". Publicou un informe oficial en 1998 que foi entregado ó entón presidente Nelson Mandela.
Metro de Málaga
Historia
O 17 de novembro de 2005, a Xunta de Andalucía presenta o proxecto construtivo da liña 2. Este proxecto non inclúe o tramo inicial da liña (desde o centro ata a estación María Zambrano) debido a algúns cambios que aínda se están estudando.
Arkona
Notas
Hai máis dunha banda co nome de Arkona.
Saa, San Lourenzo de Aguiar, Outeiro de Rei
Saa é un lugar da parroquia de San Lourenzo de Aguiar no concello lugués de Outeiro de Rei, na comarca de Lugo. Segundo o IGE, en 2013 tiña 10 habitantes (5 homes e 5 mulleres).
Iskra
Traxectoria
A publicación chegou a ter unha tirada de 8.000 copias de media. O lema de Iskra foi " Из искры возгорится пламя " ("Dunha faísca o lume revivirá"), unha liña da resposta de Aleksandr Odoievski ao poema de Aleksandr Puixkin dirixido a prisioneiros anti-tsaristas en Siberia.
Algúns dos traballadores da publicación participaron na revolución de outubro de 1917.
ERCC1
A proteína de reparación de escisións do ADN ERCC1 é unha proteína que nos humanos está codificada no xene ERCC1 do cromosoma 19. Xunto con ERCC4 (tamén chamada XPF), a proteína ERCC1 forma o complexo encimático ERCC1-XPF, que participa na reparación e recombinación do ADN.
Moitos aspectos destes dous produtos xénicos son descritos conxuntamente aquí porque actúan xuntos durante a reparación do ADN. A actividade nuclease de ERCC1-XPF é esencial na vía da reparación por escisión de nucleótidos (NER) do ADN. A nuclease ERCC1-XPF tamén funciona na vía de reparación de roturas de dobre febra no ADN, e na reparación de danos por “enlaces cruzados” que ligan de forma nociva as dúas febras do ADN.
ERCC1 e ERCC4 son os nomes destes xenes asignados aos xenomas de mamíferos, como o xenoma humano. Xenes similares con funcións semellantes encóntranse en todos os organismos eucariotas.
Síndrome cerebro-oculo-facial-esquelética
Hai uns poucos casos de pacientes con mutacións de ERCC1 gravemente incapacitantes que causan a síndrome cerebro-oculo-facial-esquelética (COFS). Esta síndrome é un trastorno recesivo raro no cal os individuos afectados sofren un declive neurolóxico rápido e indicios de envellecemento acelerado. Un caso moi grave de tales mutacións incapacitantes é a mutación F231L no dominio hélice-forquita-hélice en tándem de ERCC1 na súa interface con XPF. Esta mutación é moi importante para a estabilidade do complexo ERCC1-XPF. Un residuo de fenilalanina axuda a ERCC1 a acomodar un residuo clave de fenilalanina do XPF (F894) e a mutación (F231L) altera esta función de acomodación. Como consecuencia, F894 fai protrusión cara a fóra da interface e o complexo mutante é disociado máis rápido en comparación co complexo nativo. A duración da vida dos pacientes con tales mutacións adoita ser de entre 1 e 2 anos.
Envellecemento acelerado
Cando os ratos mutantes para Ercc1 eran sometidos a restrición da dieta as súas respostas lembraban moito a resposta beneficiosa á restrición dietaria dos ratos de tipo silvestre. As restricións dietarias aumentaron a duración da vida dos ratos mutantes para Ercc1 de 10 a 35 semanas nos machos e de 13 a 39 nas femias. Parece que en ratos mutantes para Ercc1 a restrición dietaria á vez que retarda o envellecemento tamén atenúa a acumulación de danos no ADN en todo o xenoma e preserva o rendemento transcricional, contribuíndo probablemente a mellorar a viabilidade celular.
Costa dos Esqueletos
Natureza da costa
Nos días en que se usaban botes a remo era posíbel desembarcar atravesando a marea, pero imposíbel volver a levar áncoras. A única forma de saír do sitio era camiñar centos de quilómetros a través do árido deserto. Isto, e os numerosos restos de barcos naufragados que poden acharse ao longo da costa, consecuencia da néboa, os ventos e o forte ondada (un dos últimos naufraxios ocorreu o 22 de marzo de 2018, cando un barco pesqueiro xaponés afundiu preto da baía de Durissa, ao sur da desembocadura do río Ugab, a uns 200 km de Walvis Bay, a 2 km das praias da Costa dos Esqueletos), a gran cantidade de osos de baleas e de focas dispersos polas súas praias, deron a esta zona o seu macabro nome.
Parque Nacional
Moitas das plantas (como a extremadamente lonxeva Welwitschia mirabilis) e insectos do sistema de dunas de area dependen da humidade das mestas néboas marítimas que cobren a costa e dos detritos comestíbeis traídos desde o interior polo vento. A adaptación dos paxaros estudouse desde o punto de vista da súa capacidade de termorregulación, estratexias de cría, nomadismo e da súa adaptación cromática.
Carolina (antroponimia)
dereita|miniatura|230px|[[Carolina de Brunswick-Wolfenbüttel (1768-1821), princesa alemá, terza filla dos sete fillos do duque Carlos II Guillerme de Brunswick-Wolfenbüttel e de Augusta de Hannover, irmá do rei Xurxo III do Reino Unido.]]
O nome en Galicia
Carolina non é un dos nomes máis comúns en Galicia, contodo 2.985 mulleres levan este nome en setembro de 2015. Só 26 mulleres levan a variante Carola. A variante Carlota si é máis abundante no norte do estado, incluíndo Galicia, con 1.911 mulleres. A variante Carla, é a máis abundante, especialmente na provincia de Pontevedra, conta con 4.676 mulleres galegas.
Juan Bautista Neira Arias de la Torre
Juan Bautista Neira Arias de la Torre, nado no Cereixal (Becerreá) o 7 de xuño de 1839 e finado no mesmo lugar en xullo de 1907, foi un enxeñeiro e político galego.
Landulfo II de Benevento
Traxectoria
Sexa como for, cando o vello Landulfo morreu o 10 de abril de 943, Landulfo enviou ao seu irmán máis vello Atenulfo a Benevento e a Landulfo, fillo do seu tío Atenulfo, a Capua. Temendo polas súas vidas, os dous fuxiron onda Guaimaro II de Salerno e Landulfo o Vermello converteuse en príncipe en solitario. O seu primeiro acto foi continuar a política familiar de asociar ao trono aos fillos máis novos. Fixo copríncipe ao seu fillo máis vello Pandulfo. Ademais disto, Landulfo pouco esforzo fixo en continuar coa política familiar de alianzas cos seus colegas longobardos e de entente cos bizantinos. Distanciouse de Constantinopla, intentando non entrar en guerra aberta, e fixo varios intentos de reunificar o longobardo principado de Salerno con Capua-Benevento. Abandonou a datación imperial e datou co seu propio reinado.
En 955, Landulfo acadou o seu meirande fracaso ao apoiar unha rebelión en Apulia contra a autoridade grega. Foi obrigado a recoñecer a supremacía bizantina. O resto do seu reinado foi menos accidentado, fracasou nas súas dúas grandes ambicións: conquistar Salerno e enfrontarse aos bizantinos. Asociou ao trono ao seu segundo fillo, Landulfo, en 959 e morreu en 961.
1 de marzo
O 1 de marzo é o 60 día do ano do calendario gregoriano e o 61º nos anos bisestos. Quedan 305 días para finalizar o ano.
Judith Butler
Estilo literario
Por tanto, a Butler considera que é preciso afondar ata as raíces mesmas do xiro lingüístico, as tópicas freudianas, as revisións de Lacan, a herdanza da filosofía occidental e a noción de performatividade, aos efectos de revisar o paradigma (sexista) occidental que se basea no diformismo sexual. A linguaxe crea identidades sexuais binarias, fixas e excluíntes que ignoran a fragmentación interna de clase, a cor, a idade, a relixión ou a opción sexual. Esas inscricións da linguaxe son continxentes e crean a fantasía de estabilidade e da coherencia con fins de disciplinamento social. Por iso, deben revisarse in extenso.
O berro de Antígona (2000)
As dúas cuestións que lle interesan son se pode haber parentesco sen o soporte e a mediación do Estado, e se pode haber Estado sen o soporte e a mediación da familia. Poden ambos sosterse independentemente? Para Butler non é posible na medida en que Antígona fala en nome do sangue coas palabras da política e da lei e asume a linguaxe do mesmo Estado contra o que se rebela. Por iso, para Butler, Antígona aprópiase e resignifica ferramentas teóricas da filosofía, a psicanálise e a tradición feminista. Dese modo intenta superar lecturas tradicionais marcadas, ao seu xuízo, polo binarismo excluínte home-muller. Para alcanzar o seu obxectivo, apóiase ao menos en tres liñas fundamentais de pensamento:
Críticas
Algunhas das críticas que a autora recibiu a acusan de elitismo polo difícil estilo da súa prosa, así como impugnan a calidade da mesma. Un exemplo desta liña de crítica dáse en 1998, cando a revista Philosophy and Literature de Denis Dutton outorgou o primeiro premio a Butler do seu “Concurso de mala escritura” anual, o cal se propuxo coa intención de “celebrar a mala escritura das pasaxes máis lamentables estilisticamente atopadas en libros e artigos académicos”. Por outra parte, Butler recibe críticas por parte de distintas autoras feministas que cuestionan a súa concepción do xénero, alegando que o reduce a discurso ou que promove unha forma de voluntarismo de xénero. Susan Bordo, por exemplo, argumentou que Butler reduce o xénero á linguaxe, afirmando que o corpo é unha parte importante do xénero, en oposición á concepción de Butler do xénero como elemento performativo.
Mecas FG
2016/2017
8ª Liga Galega de Fútbol Gaélico
Galería de imaxes de Lousame
Galería de imaxes do concello de Lousame na provincia da Coruña.
Lycée International de Saint-Germain-en-Laye
O Lycée é unha escola en Saint-Germain-en-Laye, fundada en 1952 por iniciativa do xeneral Dwight D. Eisenhower.
O agasallo de Anya
Sinopse
Dúas nenas da mesma idade teñen dúas historias persoais moi diferentes ; Xiana vive en Galicia, Anya en Ucraína. Tamén teñan outras cousas en común: as dúas contan a súa vida a través dun diario. Xiana válese dun blog que escribe mediante unha tablet de último modelo. Anya faino nun caderno. Anya vive nunha casa-escola, lonxe de súa nai e do seu irmán Sasha. Xiana pasa os días confortablemente coa súa familia.
Iciar tiña preparada unha viaxe a Ucraína para atoparse de novo co alumnado que deixara alí. Xiana decide, aproveitando a ocasión, entregarlle varias cousas que lle sobran. A súa familia e a súa mellor amiga, Uxía, únense á iniciativa. Xiana ten a idea de celebrar un festival solidario para conseguir diñeiro e contribuír ás necesidades que encontrará Iciar en Ucraína. Como o pai de Xiana está traballando cunha persoa desa nacionalidade, pregúntalle que medicamentos poden ser máis necesarios alí.
The Edge
David Howell Evans, máis coñecido como The Edge, nado o 8 de agosto de 1961, é o guitarrista e principal compositor da banda irlandesa U2. O distintivo son da súa guitarra e o seu percutivo estilo de tocar, á parte do seu uso innovador de procesadores de son dixitais (sobre todo do delay), axudaron a definir o son único de U2. A pesar de ter nacido en Inglaterra, considérase a si mesmo de Dublín.
Parque Nacional de Yosemite
Rochas e erosión
A erosión sufrida sobre diferentes tipos de elevacións e sistemas de fracturas é a responsábel da creación de vales, canóns, lombeiros e outras características que se ven hoxe en día. A separación entre as fracturas e conxunturas é ampla, debido á cantidade de dióxido de silicio presente no granito e as rochas.
Xeo e auga
Os procesos hídricos, incluíndo a glaciación, enchentes e acción fluvial foron fundamentais na creación das paisaxes do parque. O lugar tamén posúe preto de 3.200 lagos, dous reservorios de auga e 2.700 km de regatos.
Existen numerosas formacións rochosas no parque que permiten a existencia de saltos de auga, especialmente durante os meses de abril, maio e xuño, cando se derrete a neve. As fervenzas de Yosemite, con 782 m son as máis altas de América do Norte e as terceiras do mundo. Tamén no val, atópanse as cataratas Ribbon que, cun volume de auga inferior, é o salto vertical máis alto (492 m).
Celso Lorenzo Villa
Traxectoria
Aviador militar, combateu na guerra civil española no bando republicano. En 1984 reclamou que se lle recoñecese o seu rango como militar do exército do aire, mais a solicitude foille denegada.
Status social
Status social en socioloxía ou antropoloxía describe a posición social que un individuo ocupa dentro dunha sociedade (Posición social de alguen).
Cisne pequeno
Descrición
Os cisnes pequenos teñen chamadas agudas tipo grallada e sons similares aos dos gansos Branta. Son especialmente ruidosos cando buscan comida en bandadas nos seus terreos de invernada; cada vez que un exemplar chega ou marcha os que o rodean emiten unha sucesión de chamadas altas. As chamadas do C. c. columbianus non son moi diferentes das do C. c. bewickii. A chamada de voo deste último é un ladrido resoante máis baixo e suave, que se describiu na literatura como bow-wow...; o C. c. columbianus emite un ladrido trisilábico moi agudo wow-wow-wow en voo. En contraste, os cisnes C. cygnus e C. buccinator fan chamadas que son un profundo ouleo e un agudo son de corno francés, respectivamente. As aves en voo destas especies teñen pescozos máis curtos e teñen un batido de ás máis rápido que os seus parentes, pero adoita ser imposible diferencialos excepto polas súas chamadas.
Distribución
miniatura|Bandada de C. c. columbianus adultos e novos Vive nas tundras das rexións árticas e subárticas, onde habita en pozas ou lagoas pouco profundas, lagos e ríos. Estas aves, a diferenza do cisne común ou mudo Cygnus olor pero igual que outros cisnes árticos, son migratorias. O hábitat invernal de ambas as subespecies son as pradeiras e pantanos, a miúdo preto da costa; gústalles visitar os campos agrícolas despois da colleita para alimentarse dos grans descartados e durante a migración poden facer escala en lagos de montaña. Segundo National Geographic, cando migran poden voar a grande altura en fano en formación en V.
Altar
Historia
En principio estaba constituído por unha especie de moble de madeira, máis ou menos traballada, que se podía desprazar para os oficios (os primeiros lugares de culto non eran, necesariamente, lugares específicos dedicados ao mesmo).
Matriarcado
Matriarcado é un termo que se aplica, ás veces laxamente, a sociedades nas que existe unha preponderancia da autoridade feminina en aspectos importantes da vida pública ou privada. En antropoloxía enténdese como tal o sistema onde as mulleres teñen o dominio sobre os homes e organizan co seu poder as esferas da vida social. A palabra matriarcado derive da palabra latina mater, «nai», así como da palabra grega archein, «gobernar».
Ucraína no Festival de Eurovisión
Finais
Ucraína recibiu máis puntos de:
Ramala
Vestimenta palestina
A vestimente palestina está influenciada polos diversos imperios que estiveron na zona, como Antigo Exipto, Antiga Roma, Imperio Bizantino, e Ayubí entre outros, encontráronse documentos na arte e na literatura con descricións dos traxes producidos na época.
Cristín, Cis, Oza-Cesuras
Cristín é un lugar da parroquia de Cis no concello coruñés de Oza-Cesuras na comarca de Betanzos. Tiña 23 habitantes no ano 2010 segundo datos do Instituto Galego de Estatística, dos cales eran 14 homes e 9 mulleres, o que supón unha diminución con relación ao ano 2000 cando tiña 32 habitantes.
A Ponte de Domingos Flórez
Xeografía
Seguindo a división comarcal tradicional do Reino de León, no ano 1785 o territorio do actual concello da Ponte (bardante a vila de Salas, que tiña xurisdición de seu) conformaba unha comarca administrativa en por si, chamada a Ribeira de Escontra, que tamén incluía a aldea das Médulas, pertencente na actualidade ao concello de Carucedo. A preposición escontra xa era un arcaísmo no século XIX, común ás falas castelá, leonesa e galega, que indica movemento de dirección, o que cadra co feito de que esa zona supuxo durante séculos unha pasaxe, especialmente invernal, a Galicia. Cabe supoñer tamén da súa etimoloxía un sentido de oposición, como o que actualmente ten a preposición contra, ben acaído se se repara en que coincide coas terras da marxe esquerda do Sil, situadas fronte ás do lado valdeorrés.
O río Sil forma precisamente o límite coa provincia de Ourense, co concello de Rubiá na beira oposta. A veciñanza da parroquia de Quereño en particular mantivo sempre unha estreita relación coa da Ponte, dada a proximidade entrámbalas localidades, máxime desde a chegada do ferrocarril, coa apertura dunha estación da liña entre O Oural e Toural dos Vaos no lugar, que serve aínda hoxe tamén aos pontaregos.
Edwin de Northumbria
Edwin como rei
En tempos de Edwin, as guerras entre reinos veciños formaban parte da rutina, producíanse regularmente, mesmo anualmente, para así obter tributos e escravos.
A conversión de Edwin ao Cristianismo
A versión de Beda acerca da conversión de Edwin destaca dous acontecementos importantes. O primeiro produciuse durante o exilio de Edwin, e conta como Paulino de York lle salvou a vida. O segundo evento ocorreu tras o seu matrimonio con Aethelburg, cando un axente de Cwichelm de Wessex o tentou asasinar en York, o día de pascua do 626. Estes sucesos influirían na decisión de Edwin de permitir o bautizo da súa filla Eanflæd e ademais prometeu adoptar o cristianismo se a súa campaña contra Cwichelm fose exitosa. Á parte destes feitos, a representación xeral que Beda fai de Edwin, é a dun rei indeciso, medorento de afrontar riscos, e sen capacidade de decidir se ser cristián ou non.
Polbo
Morfoloxía e evolución
Todos os polbos teñen a mesma estrutura básica e son depredadores. Posúen uns ollos moi desenvolvidos, un cerebro e tres corazóns. Dispoñen dun sifón que permite o movemento por expulsión dun chorro de auga; este sifón pode cambiar de dirección, a diferenza do das luras. Cada un dos oito brazos está conectado cun pequeno cerebro, dependente do principal, que controla o movemento do brazo. A única parte ríxida do seu corpo é o bico córneo co cal desfai as súas presas. Os seus ollos son moi semellantes en estrutura aos do ser humano, aínda que teñan evolucionado de forma diferente. Teñen unha incríbel forza con delicadísimos sentidos de tacto e padal presentes nos seus centos de ventosas, grazas ás cales practicamente calquera cousa quedará irremediabelmente capturada así que o brazo do polbo toca a súa superficie.
Reprodución
A reprodución dos polbos é sexuada e iniciase cun ritual de emparellamento que pode durar varias horas ou días entre o inicio da corte (durante a cal machos concorrentes poden competir de diversas formas para establecer dominación, sen necesariamente entrar en combate) e a fecundación. Os biólogos consideran que cando a femia está pronta para a fecundación ela libera unha feromona sexual que, ademais de atractivo, prevén para que o parceiro sexual non as devore (o canibalismo é común en varias especies de polbos). A femia pode ser fecundada por un ou máis parceiros sexuais nese período. Cando a femia o acepta, os espermatozoides do polbo macho son introducidos, na forma de espermatóforos, a través de dous brazos especializados, chamados de hectocotylus. O polbo macho morre nun período dalgúns meses despois da cópula. A femia, após a fecundación, pode gardar os espermatozoides por semanas até que os óvulos estean maduros. Dependendo da especie, a femia deposita os ovos fecundados nun "niño" en fileiras ou illadamente que poden atinxir até 200.000 ovos. O niño xeralmente é un oco de pedra ou calquera outro lugar abrigado que ela limpa minuciosamente cos seus tentáculos (dotados de sensores de padal, os tentáculos poden identificar impurezas invisíbeis ao ollo). Durante a maduración dos ovos, a femia coida deles, evitando que algas e outros organismos os ataquen. Ela tamén facilita a circulación de correntes de agua a fin de que os óvulos reciban oxixenación suficiente. Durante ese período a femia non se alimenta e normalmente morre pouco despois de os ovos eclodiren.
Taxonomía
Segundo WORMS divídense en dous subordes e sete familias ou superfamilias:
Margarita Robles
Traxectoria
Robles é membro da asociación Xuíces para a Democracia (JpD), e participa activamente nos congresos e reunións da asociación.
Lingua sánscrita
Historia
A historia do sánscrito pódese resumir así:
Kaiō do norte
Ten a capacidade de observar todo o que ocorre no seu territorio, a galaxia do norte, grazas ás súas poderosas antenas, coas que tamén pode comunicarse telepáticamente.
Lemi
O concello é unilingüe en finés.
Velocidade de fase
Ligazóns externas
Vitesse d'une onde Voortplantingssnelheid
Jean-Claude Killy
Traxectoria
Killy gañou a tripla coroa do esquí alpino con tres medallas de ouro nos Xogos Olímpicos de Inverno de 1968 en Grenoble nas modalidades de slálom, slálom xigante e descenso. Anteriormente, Killy fora o gañador da Copa do Mundo de esquí alpino nos anos 1967 e 1968.
Dende 1977 ata 1994 foi membro do comité executivo de esquí alpino da Federación Internacional de Esquí.
Romeo e Xulieta (Chaikovskii)
Ó igual que outros compositores como Berlioz e Prokofev, Chaikovskii estivo fondamente inspirado por Shakespeare e ademais escribiu obras sobre A tormenta e Hamlet.
Velocidade angular
Velocidade angular
O módulo da velocidade angular media ou rapidez angular media defínese como a variación da posición angular sobre o intervalo de tempo.
Pedregal, Goá, Cospeito
Pedregal é un lugar da parroquia de Goá, no concello de Cospeito, na comarca da Terra Chá. Segundo o IGE, en 2019 tiña 14 habitantes (6 homes e 8 mulleres).
A lexión dos superheroes
A lexión dos superheroes (Legion of Super Heroes en inglés) é unha serie estadounidense de debuxos animados producida pola Warner Bros. Animation e estreada o 23 de setembro de 2006 en The CW Television Network. A serie protagonízana personaxes de DC Comics, a historia transcorre no século XXXI centrándose nas aventuras de Superman cando novo e da súa loita contra o mal xunto a un grupo de superheroes futuristas coñecidos como Lexión dos Superheroes. Emitíronse 26 episodios en dúas temporadas, a serie finalizou o 5 de abril de 2008. A TVG estreou a serie o 4 de outubro de 2008 dentro de Xabarín Club.
Dobraxe
!Personaxe !Voz galega !Voz orixinal
1 de maio
Nacementos
miniatura|150px|M.ª Victoria Moreno.
Congreso do Pobo (1955)
O Congreso do Pobo foi unha reunión celebrada en Kliptown o 26 de xuño de 1955 para trazar a visión de futuro dos surafricanos. A Carta da Liberdade foi concibida na reunión e converteuse no manifesto do Congreso Nacional Africano e nun símbolo de resistencia interna en contra do apartheid.
Hokusai Katsushika
A mediados do século XIX os seus gravados, así como os doutros artistas xaponeses, chegaron a París. Alí eran coleccionados, especialmente por parte de artistas impresionistas do talle de Vincent van Gogh, Claude Monet, Edgar Degas e Henri de Toulouse-Lautrec, cunha obra que denota unha profunda influencia dos gravados mencionados. O historiador Richard Douglas Lane dixo del e a súa obra:
Primeiros anos
Cara aos 30 anos, Hokusai sufriu importantes cambios persoais. O seu mestre Katsukawa Shunso morreu en 1793 e a súa muller faleceu máis ou menos pola mesma época, deixándolle tres fillos —un rapaz e dúas rapazas—. No ano 1797 volveu casar e adoptou o coñecido nome profesional de Hokusai. Este cambio de nome marcou o inicio da idade de ouro do seu traballo, que continuou durante máis de medio século.
Etapa principal
A obra de Hokusai neste período cobre toda a gama da arte ukiyo-e: tarxetas, surimono, libros ilustrados, ilustracións de antoloxías de poemas, libros eróticos, pinturas a man ou libros de bosquexos. Dentro dos temas tratados por Hokusai, en escasas ocasións competiu con Utamaro, o mellor gravador de voluptuosas imaxes femininas. Pese a esta limitación consciente, Hokusai tratou de abarcar unha ampla gama de temas, especialmente puxo énfase na representación de paisaxes e escenas históricas, nas que a figura humana desempeña un papel secundario. Arredor do final da centuria introduciu no seu estilo a técnica da perspectiva e o colorido occidental. Publicou unha serie de retratos femininos titulados Cancións de Itako.
Análise
A súa obra está considerada como unha das máis importantes do Xapón con respecto da pintura paisaxística. A finais do século XVIII e comezos do XIX o enriquecemento da burguesía xaponesa foi a grande impulsora da prolífica elaboración de estampas en serie, coñecidas co nome de ukiyo-e ou «Pinturas do mundo flotante». Estas estampas, cun custo máis reducido que unha pintura orixinal, eras as que a nova clase social podía mercar. Deste xeito, malia que a técnica do ukiyo-e se practicaba e era coñecida dende había tempo –con artistas destacados como Hishikawa Moronobu–, é neste período cando van a ser máis populares. As obras gravábanse principalmente sobre bloques de madeira de cerdeira, e o impresor podía facer copias do orixinal ata que o gravado da madeira comezase a desaparecer. O tema principal eran retratos nun primeiro plano de mulleres, actores de teatro kabuki e samurais, que aparecen tant en escenas eróticas como humorísticas. Tamén aparecen rodeados de paisaxes, e nesta especialidade, Hokusai demostrou toda a súa mestría.
Luís Pérez Amil
Vida persoal
Casou na Coruña con María Gómez Arévalo en abril de 1922, e foi pai de Jesús, Francisco, Alfonso, María Luisa, Josefa e Dolores Pérez Gómez.
Escot
Xeografía
O concello de Escot está atravesado polo Gave de Aspe, afluente do Gave de Oloron (conca do río Adour).
Couto, O Pao, Gomesende
Toponimia
A orixe do topónimo é o latín, que é un "(lugar) cercado", para poder defendelo mellor.
Luns de Pascua
Celebracións
En España é tamén festivo en Cataluña, Illas Baleares, Comunidade Valenciana, Navarra, País Vasco e A Rioxa, nalgunhas localidades da zona oriental de Aragón, de Asturias e de Estremadura. Nalgunhas partes de España neste día é habitual comer un doce típico coñecido como Mona de Pascua.
Lescar
Historia
Actualmente a vila, de estreitas rúas, converteuse nunha cidade dormitorio de Pau.
Rebordelo, Goá, Cospeito
Rebordelo é un lugar da parroquia de Goá, no concello de Cospeito, na comarca da Terra Chá. Segundo o IGE, en 2019 tiña 2 habitantes (dúas mulleres).
Kaiō
Kaiō do sur
O Kaiō do sur (南の界王) é o único Kaiōsama, xunto co Kaiō do norte, en aparecer no manga. A galaxia que debe vixiar caracterízase por ser pacífica, polo que non se dan loitadores moi fortes nesa zona. Ten un aspecto algo diferente ó dos demais Kaio, é máis alto e ten unha vestimenta rosada.
Folívoro (herbívoro)
Evolución
A alimentación herbívora evolucionou en diferentes ocasións nos diferentes grupos de animais. Os primeiros vertebrados eran piscívoros, despois insectívoros, carnívoros e, finalmente herbívoros. Dado que foi necesario un complexo conxunto de adaptacións para que se puideran alimentar da altamente fibrosa materia vexetal (modificacións estruturais nos dentes, mandíbulas e aparello dixestivo) e só unha pequena proporción de tetrápodos actuais son herbívoros obrigados, podería ser que os primeiros tetrápodos que fixeron a transición cara este tipo de alimentación herbívora, fora a través dunha dieta omnívora.
Shenzhou 8
Shenzhou 8 foi un voo de probas non tripulado no que se levou a cabo o primeiro acoplamento automático entre unha nave Shenzhou e unha estación espacial, a Tiangong 1. Foi lanzada o 31 de outubro de 2011 mediante un foguete CZ-2F desde o Centro de Lanzamento de Satélites de Jiuquan.
Gran Premio de Singapur de 2012
Datos
No circuíto de Mariña Bay en Singapur, Ma Qinghua unha vez máis pilotou o coche de Narain Karthikeyan na primeira sesión libre, como o fixo durante os adestramentos libres do Gran Premio de Italia en Monza.
Carreira
Paul di Resta logrou manter piloto de Mercedes Nico Rosberg baixo control a lograr a súa mellor carreira acabando 4º, gañando dous lugares no campionato de pilotos subindo a 11º posición.
Sauk Centre
Sauk Centre é unha cidade de Stearns, Minnesota, nos Estados Unidos de América. A súa poboación no censo do 2000 era de 3.930 habitantes.
La Voz de Celanova
Historia e características
Subtitulado Semanario defensor de los intereses morales y materiales del distrito, apareceu en decembro de 1909. De ideoloxía católica, foron os seus directores Emilio Míguez e Manuel Casais Estévez. O administrador era Luis Meleire. Entre os seus colaboradores figurou Eduardo Merino. Cesou a súa publicación en agosto de 1911.
Gran Chaco
Ríos e serras da rexión
Dentro dos ríos e serras que se encontran dentro da rexión do Chaco, están os seguintes:
Flora e fauna
De acordo coas condicións da rexión, a flora e a fauna son diversas. Porén, pódense destacar as seguintes:
Beachy Head
miniatura|dereita Beachy Head é un promontorio de xiz na costa meridional de Inglaterra, preto da cidade de Eastbourne no condado de East Sussex, inmediatamente ao este dos acantilados das Sete Irmás. Trátase do cantil de xiz máis alto de Gran Bretaña, alcanzando 162 m por riba do nivel do mar. O cumio permite avistar a costa oriental meridional de Dungeness e a de Selsey Bill ao oeste. A súa altura tamén fixo deste recuncho natural un sitio de suicidio célebre.
Juan Navarro Baldeweg
Traxectoria
O seu traballo arquitectónico relaciónase co dos seus contemporáneos Álvaro Siza Vieira e Rafael Moneo.
O mar na cultura popular galega
miniatura|250px|O mar, como morada do Mal A seguir recóllese a presenza do mar na cultura popular galega, na etnografía e na literatura de transmisión oral. Inclúense tamén conceptos directamente relacionados como barcos, pesca e mariñeiros.
O mar na medicina popular
Xa na Apocalipse se designaba o mar como morada do Mal, e de aí vén o recurso dos menciñeiros galegos de botar ó mar as enfermidades (o Mal que provoca as enfermidades). Mariño Ferro recolleu moitos ensalmos para distintas enfermidades que remataban ordenando ó Mal que marche ó mar : miniatura|250px|Osipla, osiplón, lobo roedor, lobo comedor, vaite ó mar.
Pentecoste
miniatura|Pentecoste Pentecoste (do grego pentekosté (heméra) "o quincuaxésimo día") describe a festa do quincuaxésimo día logo da Pascua (Domingo de Resurrección) e que pon termo ao tempo pascual.
Venres Santo
Relato bíblico
miniatura|O bico de Xudas por [[Gustave Doré (1866)]] Segundo os relatos do Novo Testamento, o gardas do Templo, guiados por Xudas Iscariote, arrestaron a Xesús nun terreo coñecido como Xetsemaní e Xudas recibiu en recompensa pola súa traizón trinta moedas de prata. Tras o arresto levaron a Xesús á casa de Anás, sogro de Caifás, o sumo sacerdote. Alí interrogárrono sen resultado e logo enviárono xunta Caifás, xulgándoo o Sanedrín. Eleváronse testemuños falsos contra el na procura dunha condena a morte sen resultado, e sen que Xesús retrucase; finalmente o sumo sacerdote preguntoulle directamente ser era o Mesías, o fillo de Deus ao que Xesús respondeulle ambiguamente "Ti o dixeches. E dígovos máis: A partir de agora ides ver como o Fillo do Home senta á dereita do Todopoderoso e vén entre as nubes do ceo". Daquela o Sanedrín concluíu que merecía a morte por blasflemia. Pedro que estaba sentado fóra, no patio, tamén negou tres veces aos alí congregados que fora un dos seus discípulos xusto como Xesús dixera.
Xosé de Arimatea, home bo e honrado, conselleiro do Sanedrín pediulle o corpo de Xesús a Pilato, baixándoo da cruz , levouno envolto nunha saba ata un sepulcro cavado na rocha, as mulleres prepararon perfumes e bálsamos e como xa despuntaba o sábado foron descansar, conforme o mandado. O primeiro día da semana volveron o sepulcro e atoparon a lousa quitada e viron que o corpo de Xesús non estaba, aparecendo dous homes con vestidos resplandecentes que lles dixeron que Xesús resucitara recordándolles as palabras ditas en Galilea "que cumpría que entregasen ao Fillo do Home nas mans dos pescadores, que o crucificasen e que resucitase ao terceiro día"
Pentecoste
Nas narracións sobre Pentecoste de Feitos dos Apóstolos (2,1 - 41) adxudícaselle ao Espírito Santo, en congruencia co Antigo Testamento, características milagrosas (carismas): el ofrece valentía e liberdade, posibilita a comprensión (glosolalia) e fortifica unha comunidade universal.
O luns logo de Pentecoste é día de festa en moitos países como Alemaña, Austria, Bélxica, Dinamarca, Francia, Hungría, Islandia, Liechtenstein, Noruega, os Países Baixos ou Suíza. Tamén é festivo nalgunhas comunidades autónomas de España como en Cataluña.
Venres Santo
Venres Santo na Igrexa Católica
A celebración da Paixón do Señor celébrase despois do mediodía, idealmente contra ás tres da tarde, pero por razóns pastorais pode atrasarse. O sacerdote e diácono van revestidos de cor vermella, antes de 1970 ían de negro agás na parte da comuñón, cando vestían de violeta, e antes de 1955 usábase sempre o negro. miniatura|Comuñón de Venres Santo nunha igrexa católica A liturxia consiste de tres partes:
Igrexas orientais
Non celebran a divina liturxia, agás cando coincide coa festa grande da Anunciación, o 25 de marzo para as igrexas que seguen o tradicional calendario xuliano que corresponde ao 7 de abril do gregoriano. Os sacerdotes levan vestimentas de cor negra e os ornamentos do altar póñense tamén negros, e así quedarán ata a divina liturxia do Sábado Grande.
Obsérvase un xaxún estrito, un xaxún negro, e así, tradicionalmente, os cristiáns bizantinos adultos abstéñense de consumir calquera alimento ou bebida o día enteiro, se non pon en perigo a súa saúde e os moi vellos ou enfermos poden comer despois da postura de Sol.
Ecuación de Helmholtz
A ecuación aparece en varios contextos da física onde se interpreta como o número de onda. A ecuación aparece no electromagnetismo, na teoría do potencial de Yukawa e como caso particular da ecuación de Klein-Gordon para un campo estacionario.
Ecuación en electromagnetismo
Polo tanto, substituíndo os termos temos finalmente que:
A velocidade de fase vén dada por:
Como podemos apreciar, as dúas ecuacións anteriores son as ecuacións de onda vectoriais homoxéneas. Descompoñendo estas dúas ecuacións obtidas en coordenadas cartesianas podemos descompoñelo en tres ecuacións de ondas escalares, homoxéneas e unidimensionais. Cada compoñente do campo eléctrico e magnético debe satisfacer unha ecuación cuxa solución representa unha onda. Se se supón que o campo ten dependencia harmónica co tempo da forma, onde \psi pode ser tanto \vec{E} como \vec{H}, chégase á conclusión:
Gumersindo Rodríguez
Co nome de Gumersindo Rodríguez podemos referirnos a: